ΓΡΑΠΤΗ ΕΡΩΤΗΣΗ E-1811/01

υποβολή: Luis Berenguer Fuster (PSE) προς την Επιτροπή

(19 Ιουνίου 2001)

Θέμα: Εσωτερική αγορά ηλεκτρισμού και ανταγωνισμός

Η ισπανική κυβέρνησηποστηρίζει ότι ελευθέρωσε τον τομέα του ηλεκτρισμού, και μάλιστα προ της ημερομηνίας που προέβλεπε η κοινοτική νομοθεσία, μολονότι η δήλωση αυτή πόρρω απέχει από την πραγματικότητα. Οι φορείς παραγωγής ηλεκτρισμού εξακολουθούν να είναι οι ίδιοι όπως και στην περίοδο του ολιγοπωλίου. Αλλά ούτε και όσον αφορά την διανομή έχει εκδηλωθεί σοβαρός ανταγωνισμός, δεδομένου ότι η μεταβολή που παρατηρήθηκε στην αγορά είναι της τάξεως του 1,5 % σε σχέση με την προηγούμενη κατάσταση. Και σαν να μην έφτανε αυτό, οι ισπανικές εταιρείες παραγωγής ηλεκτρισμού εισπράττουν και σημαντικά ποσά ως κόστη μετάβασης στην κατάσταση του ανταγωνισμού (CTC), τα οποία επιβαρύνουν τους μηνιαίους λογαριασμούς των πελατών τους· κόστος το οποίοπολογίσθηκε με βάση τις αξιολογήσεις στοιχείων ενεργητικού τις οποίες

στη συνέχεια η αγορά ανέλαβε να διορθώσει σε σημαντικό βαθμό. Σε πρόσφατη εμφάνισή του ενώπιον της Επιτροπής Οικονομικών και Νομισματικών Θεμάτων, ο Επίτροπος κ. Μόντι, μετέβαλε την αρχική του στάση, η οποία ήτο αντίθετη προς αυτήν της ισπανικής κυβερνήσεως η οποία ηρνείτο την είσοδο ξένων επιχειρήσεων με κρατικά κεφάλαια, και επέδειξε κατανόηση προς την συμπεριφορά αυτή.

Στο πλαίσιο αυτό, με ποιον τρόπο επηρεάζει η απόφαση αυτή τον ανταγωνισμό στην αγορά κρατικών μετοχών όσων επιθυμούν να αγοράσουν άλλη επιχείρηση·

Εάν ο λόγος της απόρριψης της συμμετοχής σε επιχειρήσεις άλλων ευρωπαϊκών χωρών από γαλλικές, γερμανικές ή πορτογαλικές επιχειρήσεις με συμμετοχή του δημοσίου είναι η είσπραξη κρατικών ενισχύσεων, μπορούν να αντιμετωπισθούν με τον ίδιο τρόπο τα κόστη μετάβασης στην κατάσταση του ανταγωνισμού (CTC) που εισπράττουν οι ισπανικές ηλεκτρικές εταιρείες·

Για την επιτάχυνση της ελευθέρωσης του τομέα του ηλεκτρισμού, δεν είναι αποτελεσματικότερο να γίνουν άλλες δράσεις από αυτές πουιοθέτησε η ισπανική κυβέρνηση, οι οποίες εμποδίζουν την ολοκλήρωση της εσωτερικής αγοράς·

Απάντηση του κ. Monti εξ ονόματος της Επιτροπής

(11 Οκτωβρίου 2001)

Η Επιτροπή παραμένει ουδέτερη σε ό,τι αφορά τον δημόσιο ή ιδιωτικό χαρακτήρα των επιχειρήσεων, σύμφωνα με το άρθρο 295 της συνθήκης ΕΚ (πρώην άρθρο 222). Υπό αυτές τις συνθήκες, ο δημόσιος χαρακτήρας μιας επιχείρησης δεν λαμβάνεταιπόψη σε ό,τι αφορά τους κανόνες ανταγωνισμού, όταν η επιχείρηση αποφασίσει να εξαγοράσει μια επιχείρηση.

Η συνθήκη ΕΚ και ο κανονισμός (ΕΚ) αριθ. 659/1999 του Συμβουλίου, της 22ας Μαρτίου 1999, για τη θέσπιση λεπτομερών κανόνων εφαρμογής του άρθρου 88 (πρώην άρθρο 93) της συνθήκης ΕΚ(1), θεσπίζουν ακριβείς κανόνες σε ό,τι αφορά τιςποχρεώσεις των κρατών μελών και τις εξουσίες της Επιτροπής αναφορικά με τις κρατικές ενισχύσεις. Οι κανόνες αυτοί δεν προβλέπουν τη δυνατότητα για ένα κράτος μέλος να εμποδίσει τις δημόσιες επιχειρήσεις ενός άλλου κράτους μέλους να αγοράσουν συμμετοχές σε επιχειρήσεις που είναι εγκατεστημένες στο πρώτο κράτος μέλοςπό το πρόσχημα ότι αυτές οι δημόσιες επιχειρήσεις είχαν λάβει κρατικές ενισχύσεις κατά την έννοια του άρθρου 87 (πρώην άρθρο 92), πρώτη παράγραφος της συνθήκης ΕΚ. Υπό αυτές τις συνθήκες, κανένα νομικό πρόβλημα δεν τίθεται σχετικά με την ερώτηση που έθεσε το Αξιότιμο Μέλος του Ευρωπαϊκού Κοινοβουλίου.

Η Επιτροπή, σε ό,τι αφορά την απάντησή της στο τρίτο ερώτημα του Αξιότιμου Μέλους του Ευρωπαϊκού Κοινοβουλίου, παραπέμπει στο δικό της δελτίο τύπου της 20ής Ιουνίου 2001(2) όπου η Επιτροπή, στη σύνοδό της της 20ής Ιουνίου 2001, είχε την ευκαιρία να επαναλάβει την ανάγκη για ταχεία έγκριση από το Συμβούλιο τωνπουργών και από το Ευρωπαϊκό Κοινοβούλιο των προτάσεων για πλήρη απελευθέρωση των κοινοτικών αγορών ενέργειας. Επ' ευκαιρία, η ίδιαπογράμμισε επίσης την απόφασή της να διασφαλίσει την πλήρη εφαρμογή των κανόνων ανταγωνισμού της συνθήκης στον τομέα της ενέργειας.

(1) ΕΕ L 83 της 27.3.1999.

(2) IP/01/872.